નવસારી સિવિલ હોસ્પિટલના ડૉ. અજય શર્માના જણાવ્યા અનુસાર કૂતરું કરડયા બાદ તાત્કાલિક દર્દીને સારવાર મળવી જોઇએ. કૂતરું કરડયા બાદ તરત જ ઘાવને સાબુ અને પાણીથી વ્યવસ્થિત સાફ કરવો જોઇએ, જેથી દર્દીને ઇન્ફેક્શન ના થાય. હાલ નવા રિસર્ચના કારણે દર્દીને ઓછી માત્રાના ચાર ઇન્ટ્રા ડ્રમલ ઇંજેક્શનોનો કોર્સ હોય છે અને દરેક સરકારી હોસ્પિટલો અને દવાખાનામાં એ ઉપલબ્ધ છે. જો દર્દીને કોઇ હડકાયું કૂતરું કરડયું હોય, તો એને વધુ સારવારની જરૂર પડી શકે છે અને એનો ખર્ચ અંદાજે ૩૦થી ૪૦ હજાર રૂપિયા સુધી થાય છે. સમય પર યોગ્ય સારવાર ન મળે, તો તેનું મોત થવાની સંભાવના પણ વધી જતી હોય છે.